لوقا 15
15-نجی باب
ییتِن قُیون میثالی
مَتّیٰ 18:12-14
1هِمّه مالییات آلیانچیلار بیلِن گونَهکَرلِر عیسانینگ آیدیان زاتلارینی دینگلِمِک اوچین، اُنونگ داشینا اویشیَردیلِر. 2فَریسیلِر بیلِن دین عُلَمالار بُلسا: «بو آدام گونَهکَرلِری قابول اِدیَر، اُلار بیلِن ناهار ایییَر» دیییپ زِیرِنیشیَردیلِر.
3سُنگرا عیسی اُلارا شو میثالی آیتدی: 4«سیزدِن بیرینینگ یوز قُینی بار دییِلی. اُل بولارینگ بیرینی ییتیریَر. شُندا اُل تُغسان دُقوزسینی دوزده قُیوپ، تا ییتِن قُینونی تاپیانچا، اُنونگ ایزینا گُزِمَگَه گیتمِزمی؟ 5تاپاندا بُلسا، اُنی بِگِنچ بیلِن گِرشینه آلیپ قایدار. 6اُیونه گِلیپ، دُستلارینی، هِمسایالارینی چاغیریپ: ”مِنینگ بیلِن بیله شاتلانینگ، ییتِن قُینومی تاپدیم!“ دییِر. 7سیزه شونی آیدیارین: شونونگ یالی توبا اِدِن یِکه گونَهلی اوچین آسماندا بُلجاق شاتلیق توبا مَحتَج دَل تُغسان دُقوز دُغری آدام اوچین بُلجاق شاتلیقدان خاص اولی بُلار.»
ییتِن پول میثالی
8«آیدالی، بیر آیالینگ اُن سانی کوموش پولی بار میشدیق. اُل بولارینگ بیرینی ییتیریَر. شُندا اُل ایشیغی یاقیپ، اُیی سوپوریپ، اُنی تاپیانچا، دیقّات بِریپ گُزلِمِزمی؟ 9تاپاندا بُلسا اُز بُیدُشلارینی، هِمسایالارینی چاغیریپ: ”مِنینگ بیلِن بیله شاتلانینگ، ییتِن پولومی تاپدیم“ دییِر. 10مِن سیزه شونی آیدیارین: توبا اِدِن یِکِجه گونَهلی اوچین، خودایینگ پِریشدهلِرینینگ آراسیندا اِدیل شونونگ یالی اولی شاتلیق بُلار.»
ییتِن اُغول میثالی
11عیسی سُزونی دُوام اِتدی: «بیر آدامینگ ایکی اُغلی بار میشدیق. 12کیچی اُغلی آتاسینا: ”آتا، مال-مولکدِن مِنینگ پاییما دوشِنینی بِر“ دیییَر. آتاسی هِم بایلیغینی اُغولّارینینگ آراسیندا بُلوپ بِریَر. 13بیرنَچه گوندِن سُنگ کیچی اُغلی بار-یُغونی ییغناپ، بیر اوزاق یوردا گیدیَر. اُل یِرده شادی-خُرّاملیقدا یاشاپ، مال-مولکونی یِله سُووریار. 14بار زادینی سُواندان سُنگ، یانگقی یوردا قاتی آچلیق دوشوپ، اُل خُرلوق چِکمَگه باشلایار. 15شِیلهلیکده، اُل گیدیپ، شُل یورتدا گوذِران اوچین گونلوکچی بیرینینگ یانیندا دوریار. اُل هِم اُنی اُز اِکینچیلیگینَه دُنگوز باقماغا ایبِریَر. 16اُغلان دُنگوزلارینگ ایییَن زاتلاری بیلِن قارنینی دُیراسی گِلیَردی، اِمّا اُنگا هیچ کیم هیچ زات بِرمِیَردی. 17اُل آخیرسُنگی عاقیلینا آیلانیپ، اُزونه شِیله دیییَر: ”آتامینگ اِنچِمه گونلوکچیلِری بار، اُلارینگ هِمّهسینینگ هِم دُییانچا اییمَگه چُرِکلِری بار. مِن بُلسا بو یِرده آچلیقدان اُلجِک بُلوپ یُرون! 18قُووسی، آتامینگ یانینا باریپ، اُنگا: آتا، مِن آسمانداقا-دا و سانگا-دا قارشی گونَه اِتدیم. 19مِن ایندی سِنینگ اُغلونگ دیییلمَگه-ده میناسیپ دَل. مِنی اُز گونلوکچیلِرینگدِن بیری یالی قابول اِت“ دییِن. 20شُندان سُنگرا اُغلان آتاسینینگ یانینا اوغرایار.
«اُغلی حَضیر اوزاقداقا، آتاسی اُنی گُریَر. اُنگا یورِگی آوییار، یُرتوپ باریپ اُغلونینگ بُینوندان قوجاقلاپ، اُنی اُغشایار. 21اُغلی اُنگا: ”آتا، مِن آسمانداقا-دا، سانگا-دا قارشی گونَه اِتدیم. مِن ایندی سِنینگ اُغلونگ دیییلمَگه-ده میناسیپ دَل“ دیییَر. 22اِمّا آتاسی خیدماتکَرلِرینه دِستور بِریپ: ”دِرِّو اینگ قاوی دُنی گِتیرینگ-ده، اُنگا گِیدیرینگ. اِلِّرینه یوزوک داقینگ، آیاقلارینا کُووش گِیدیرینگ. 23باغا باقیلان تانانی گِتیریپ، داماغینی چالینگ، ایییپ شاتلانالینگ! 24سِبَبی بو اُغلوم اُلودی، ایندی دیرِلدی؛ اُل ییتیپدی، ایندی تاپیلدی“ دیییَر. شِیدیپ، اُلار طُوی توتماغا باشلایارلار.
25«شُل واقت اُنونگ اولی اُغلی اِکینچیلیکینده میشدیق. اُل اُیه قُلایلاندا، آیدیم-ساز بیلِن اُیون-گولکی سِسلِرینی اِشیدیَر. 26اُل خیدماتکَرلِرینگ بیرینی یانینا چاغیریپ، مونونگ سِبَبینی سُرایار. 27اُل هِم اُنگا: ”کیچی دُغانینگ قایدیپ گِلدی. آتانگ اُنونگ ساغامان ایزینا دُلانیپ گِلِنی اوچین، باغا باقیلان تانانینگ داماغینی چالدی“ دیییَر. 28اولی اُغلی قاهارلانیپ، ایچِری گیرمِک ایسلِمِیَر. شُندا آتاسی داشاری چیقیپ، اُنگا یالباریار. 29اِمّا اُل آتاسینا شِیله جُغاپ بِریَر: ”گُریَنگمی، مِن نَچه ییلدیر، سِنینگ اوچین بِنده یالی ایشلِدیم، هیچ هاچان سِنینگ دِستورلارینگا یُق دییمِدیم. مونگا باقمازدان، اُز دُستلاریم بیلِن شاتلیق اِدِر یالی، سِن مانگا هیچ هاچان بیر کیچی گِچی-ده بِرمِدینگ. 30اِمّا هِمّه بایلیغینگی فاحیشهلِره ساوران بو اُغلونگ گِلِنده، سِن اُنونگ اوچین باغا باقیلان تانانینگ داماغینی چالدینگ.“ 31آتاسی اُنگا: ”اُغلوم، سِن هِمیشه مِنینگ یانیمدا آخیری، مِنینگ بار زادیم سِنینگکیدیر. 32بو گون بُلسا طُوی توتوپ، شاتلانماق گِرِک، سِبَبی سِنینگ اینینگ اُلودی، ایندی دیرِلدی؛ اُل ییتیپدی، ایندی تاپیلدی“ دیییپ جُغاپ بِریَر.»
urd_Arab kas_Arab kas_Arab knc_Arab azb_Arab azb_Arab kas_Arab azb_Arab urd_Arab azb_Arab azb_Arab azb_Arab